ORDE do 30 de xuño de 2004 pola que se conceden axudas a alumnos e profesores de centros docentes da Comunidade Autónoma de Galicia sostidos con fondos públicos, que participen en estadías en empresas de ámbito transnacional (cofinanciadas polo Fondo Social Europeo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/07/2004

Por orde da Consellería de Educación e Ordenación Universitaria do 12 de decembro de 2003, convocáronse axudas a alumnos e profesores de centros docentes da Comunidade Autónoma de Galicia sostidos con fondos públicos, que participen en estadías en empresas de ámbito transnacional (cofinanciadas polo Fondo Social Europeo).
Vista a proposta da comisión de selección prevista no artigo noveno da citada orde,
RESOLVO:
Primeiro.-Conceder con cargo ao concepto orzamentario 07.04.322S.481.0 da Dirección Xeral de Formación Profesional e Ensinanzas Especiais, as axudas que se relacionan no anexo I, correspondentes ao terceiro prazo por un importe total de 49.325 euros.
Segundo.-De acordo co artigo décimo primeiro as axudas serán aboadas da seguinte forma:
Para as axudas que non superen o importe de 6.000 euros, no momento da concesión aboarase un anticipo de pagamento ata un 80%, logo da aceptación da subvención. O 20% restante librarase unha vez finalizada a actividade e despois da súa completa xustificación económica por parte do centro e entrega da memoria de actividades, xuntando certificación respecto da percepción ou non doutras axudas e subvencións para a mesma finalidade, para efectos do disposto no artigo 78.4º e) do Decreto lexislativo 1/1999, do 7 de outubro, polo que se aproba o texto refundido da Lei de réxime financiero e orzamentario de Galicia. Nas axudas que superen esta cantidade o pagamento realizarase integramente unha vez finalizada e xustificada a actividade.
Terceiro.-De acordo coa normativa vixente, os beneficiarios quedarán obrigados a:
1. Aceptar a axuda concedida. Neste sentido, se no prazo de quince días, contados a partir do da recepción da comunicación pola que se notifica a concesión da axuda, o centro beneficiario non acepta a mesma, entenderase que renuncia á súa percepción.
2. Facilitar a información requirida e someterse ás accións de comprobación ou control financeiro que poda efectuar a Consellería de Educación e Ordenación Universitaria e os organismos competentes.
3. Xustificar o correcto investimento das axudas recibidas, mediante a presentación da seguinte documentación:
Unha vez efectuada a viaxe, o centro docente, como entidade colaboradora da xestión de axudas públicas, deberá, de acordo co establecido no artigo 15 do Decreto 287/2000, do 21 de novembro, tramitar a seguinte documentación no prazo máximo dun mes:
1. Certificación do consello escolar do centro aprobatoria das contas, xuntando unha relación dos gastos efectuados e copia compulsada das facturas.
2. Certificación de ter ou non ter subvención ou axuda para a mesma finalidade procedente de calquera outra Administración ou ente público.
3. Certificación do director do centro no que se faga constar a empresa ou centro de acollida e as datas exactas de duración da estadía, o nome e número do DNI dos alumnos e/ou dos profesores participantes, indicando neste caso se é coordinador ou participante na estadía.
4. Xustificación da totalidade do custo da viaxe de acordo cos datos indicados no orzamento inicial. O importe da subvención nunca poderá superar illadamente ou en concorrencia con subvencións ou axudas doutras administracións públicas ou doutros entes públicos ou privados, nacionais ou internacionais, o custo da actividade que vai desenvolver o beneficiario ou, se é o caso, a porcentaxe máxima do investimento subvencionable que legalmente se estableza. No caso de que o custo final sexa inferior ao inicialmente previsto deberase minorar a axuda concedida en proporción á axuda xustificada.
5. Memoria do traballo realizado durante a estadía no país de acollida que incluirá os seguintes datos:
5.1. Visitas preparatorias. Obxectivos acadados de cara á realización do proxecto, incluíndo un breve resumo deste: descrición, datas de realización, etc.
5.2. Estadías de alumnos. Programación e avaliación das actividades realizadas na estadía con descricións de procesos produtivos, tecnoloxías utilizadas, posibilidade de realización doutras estadías e aspectos positivos e negativos que hai que considerar.
5.3. Estadías de profesores. Certificación da empresa ou centro de acollida na que se indiquen as datas e as características da estadía realizada. Memoria do traballo individual desenvolvido, no que se farán constar, entre outros, os seguintes aspectos:
a) Descrición do proceso productivo. Perfís profesionais que participan, diferenciados segundo os niveis de cualificación.
b) Realizacións máis significativas de cada perfil profesional.
c) Tecnoloxías utilizadas e a súa presenza no equipamento de cada ciclo formativo (valoración da súa necesidade ou conveniencia de incorporalo).
d) Cambios que se prevén no sistema produtivo (evolución da competencia profesional).
e) Programa de formación en centros de traballo que se podería realizar nesa empresa e nos diferentes ciclos formativos da súa familia profesional.
f) Posible formación do profesorado que podería desenvolver a empresa ou traballadores que poderían colaborar no plan de formación do profesorado de formación profesional específica.
g) Valoración da estadía de formación: aspectos positivos e aspectos que se deben mellorar.
Os proxectos e traballos realizados polos centros seleccionados quedarán en poder da Dirección Xeral de Formación Profesional e Ensinanzas Especiais reservándose o dereito de difundir os traballos realizados en función da súa orixinalidade e pasando a formar parte dos fondos
documentais da Consellería de Educación e Ordenación Universitaria.
Cuarto.-De acordo co establecido no Regulamento (CE) nº 1159/2000 da Comisión do 30 de maio de 2000 (DO L 130/30, do 31 de maio), os centros colaboradores que figuran no anexo I tomarán as medidas oportunas para informar os alumnos e profesores que van realizar as estadías formativas en empresas que as axudas están financiadas nun 65% polo Fondo Social Europeo.
Quinto.-Contra a presente resolución os interesados poderán interpoñer recurso potestativo de reposición no prazo dun mes, contado a partir do día seguinte ao da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 30 de xuño de 2004.
Celso Currás Fernández
Conselleiro de Educación e Ordenación
Universitaria
ANEXO I
ESTADÍAS EN EMPRESAS F.S.E. 3º PRAZO (CONCEDIDAS)
CENTRO
TIPO ACCIÓN
PROXECTO
N.
PROF.
N.
ALUM.
PAÍS DESTINO
INICIO
FIN
SOLICITADO
CONCEDIDO
ESCOLA DE ARTE ANTONIO FAILDE
ESTADÍAS DE ALUMNOS
FOURNITURE RESTAURATION
0
2
ESTADOS UNIDOS
10-9-2004
21-10-2004
4.150
4.150
IES RIBEIRA DO LOURO
VISITAS PREPARATORIAS
CONSECUENCIAS PARA OS MERCADOS INTERNACIONALES DA U.E.
1
0
LETONIA
16-6-2004
22-6-2004
1.050
1.050
IES LUIS SEOANE
VISITAS PREPARATORIAS
ILUSEPO VI
1
0
POLONIA
20-9-2004
24-9-2004
950
950
IES ILLA DE SARON
ESTADÍAS DE ALUMNOS
PROXECTO BERGEN 2004
0
4
NORUEGA
6-9-2004
4-10-2004
6.600
6.600
IES MARQUES DE SUANCES
VISITAS PREPARATORIAS
TEMPO
1
0
FINLANDIA
10-10-2004
16-10-2004
1.050
1.050
IES A PONTEPEDRIÑA
ESTADÍAS DE ALUMNOS
ESTADÍAS EN EMPRESAS DO REINO UNIDO
0
7
REINO UNIDO
1-9-2004
30-9-2004
10.360
9.800
IES MANUEL LEIRAS PULPEIRO
ESTADÍAS DE PROFESORES
ESTANCIAS EN INDUSTRIAS ALIMENTARIAS DE EE.UU.
1
0
EE.UU.
8-11-2004
5-12-2004
1.750
1.750
IES MONTE CASTELO
VISITAS PREPARATORIAS
PRÁCTICAS FORMATIVAS NA UE
1
0
ITALIA
21-9-2004
24-9-2004
900
900
IES LUCUS AUGUSTI
ESTADÍAS DE PROFESORES
ANÁLISIS QUÍMICOS NO INST.TÉCNICO INDUSTRIAL ITALIANO
1
0
ITALIA
24-9-2004
4-10-2004
1.071
1.000
ESCOLA DE ARTES MESTRE MATEO
ESTADÍAS DE ALUMNOS
DANTE
0
12
FRANCIA, ITALIA, IRLANDA, PORTUGAL
1-11-2004
10-12-2004
16.425
16.425
ESCOLA DE ARTES MESTRE MATEO
ESTADÍAS DE ALUMNOS
MODA EN BRETAÑA
0
2
FRANCIA
4-10-2004
29-10-2004
2.200
2.200
IES MONTE CASTELO
VISITAS PREPARATORIAS
VOCATIONAL TRAINING: PERIODS IN THE E.U. II
1
0
ITALIA
31-3-2004
4-4-2004
900
900
IES ARMANDO COTARELO VALLEDOR
VISITAS PREPARATORIAS
VISITA PREPARATORIA PARA PRÁCTICAS DE ALUMNOS EN ITALIA
1
0
ITALIA
27-9-2004
2-10-2004
900
900
IES ARMANDO COTARELO VALLEDOR
ESTADÍAS DE ALUMNOS
REALIZACIÓN DA FCT EN ITALIA
0
1
ITALIA
27-9-2004
6-11-2004
1.650
1.650
ANEXO II
ESTADÍAS EN EMPRESAS F.S.E. 3º PRAZO (DENEGADAS)
CENTRO
TIPO ACCIÓN
PROXECTO
N.
PROF.
N.
ALUM.
PAÍS DESTINO
INICIO
FIN
SOLICITADO
CONCEDIDO
MOTIVO
ARMANDO COTARELO VALLEDOR
ESTADÍAS DE ALUMNOS
PRÁCTICAS NO ESTRANXEIRO
0
3
GRAN BRETAÑA
1-10-2004
30-11-2004
4.950
0
FÓRA DE
PRAZO